Pobble

Grŵp eiriolaeth dros Manaweg, iaith frodorol Ynys Manaw ac elusen yw Pobble ("Pobl; Cymuned; Gwerin"). Mae'n gweithio i hyrwyddo'r iaith Fanaweg fel "ased cymunedol" ar yr Ynys. Mae Pobble hefyd wedi dyfarnu Aundyr Brian Stowell ("Gwobr Brian Stowell") ers 2019.

Hanes
Lansiwyd y mudiad yn 2013 yn sgil tŵf mewn diddordeb yn yr iaith. Nodwyd Adrian Cain, Swyddog Datblygu'r Iaith Fanaweg yn Sefydliad Etifeddiaeth Manaw (Manx Heritage Foundation), "bwysigrwydd parhau i ehangu tŵf Manaweg a sicrhau bod pobl yn deall ei phwysigrwydd i ddiwylliant, economi a hunaniaeth Ynys Manaw. Bydd ‘Pobble’ yn helpu i sicrhau bod y rhai sy’n ymwneud â’r mudiad iaith yn parhau i ledaenu’r neges ac adeiladu ar y llwyddiannau a gafwyd eisoes."

Gweithgareddau
Lansiwyd Pobble yn mhrifddinas Ynys Manaw, Douglas ym mis Medi 2013 gyda'r nod o hybu'r defnydd o'r iaith Fanaweg fel iaith gymunedol ar Ynys Manaw. Mae'r grŵp hefyd yn anelu at gynyddu nifer y plant sy'n derbyn addysg iaith Fanaweg ddwyieithog trwy ddarparu cefnogaeth i Mooinjer veggey a Bunscoill Ghaelgagh.

Mae Pobble wedi trefnu digwyddiadau cymunedol lle mae Manaweg yn gallu cael ei siarad mewn sefyllfa achlysurol fel Gaeltaght Pop-Up, sy'n amrywiad ar y Pop-up Gaeltacht sy'n boblogaidd yn Iwerddon.

Yn 2019 cyhoeddodd Pobble system bydi sy'n paru dysgwyr iaith Manaweg â siaradwyr mwy profiadol.

Maent yn hyrwyddo gwersi ac adnoddau dysgu'r iaith Fanaweg gan gynnwys adnoddau ar dudalen Youtube, Learn Manx.

Aundyr Brian Stowell
Yn 2019 crëwyd Aundyr Brian Stowell ("Gwobr Brian Stowell") er cof am gyfraniad Brian Stowell i'r iaith Fanaweg. Fe’i dyfernir am unrhyw ddarn o waith creadigol a gynhyrchir yn Manaweg:" gallai cofnod fod yn gerdd, yn stori, yn ddrama, yn ffilm, yn recordiad sain, neu’n ddarn gweledol neu gerddorol gyda thestun Manaweg, neu, er enghraifft, yn erthygl am yr iaith Manaweg a hanes, cyfieithiad, ap digidol , realiti estynedig, neu wasanaeth gwefan."

Mae'r gystadleuaeth yn dyfarnu £300 am y wobr gyntaf, £200 am yr ail, a £100 am y drydedd. Cyhoeddwyd enillydd y wobr gyntaf Aundyr Brian Stowell yng ngŵyl iaith Manaweg Cooish.

+Enillwyr Aundyr Brian StowellBlwyddynGwobr 1ad2il Wobr3ydd Wobr2019Jo CallisterJo CallisterFelicity Wood2020Vicky Webb

Dolenni
 Gwefan swyddogol Pobble 
 Pobble ar Facebook
 @pobbleiom ar Twitter

Cyfeiriadau

Categori:Ynys Manaw
Categori:Manaweg
Categori:Sefydliadau eiriolaeth iaith Geltaidd
Categori:Sefydliadau 2013